ஏலியன் (திரைப்படம்)

ஏலியன் (ஆங்கிலம்: Alien)  1979 ஆம் ஆண்டு வெளிவந்த ஒரு அறிவியல்-புனைவு திகில் திரைப்படம் ஆகும். இத்திரைப்படம் ரிட்லி சுகாட் ஆல் இயக்கப்பட்டது. இத்திரைப்படத்தில் நாசுடிராமோ என்னும் விண்வெளிக்கப்பலின் குழு, ஒரு வெளியுலக உயிரியினை எதிர்கொள்கின்றனர்.

ஏலியன் திரைப்படம் மே 25, 1979 அன்று வெளியானது. செப்டம்பர் 6 அன்று ஐக்கிய இராச்சியத்தில் வெளியிடப்பட்டது. பாராட்டுகளையும் வருவாய்களையும் பெற்று, சிறந்த திரை வண்ணத்திற்கான அகாதமி விருதினை வென்றது மேலும், மூன்று சனி விருதுகள், மற்றும் ஹூகோ விருதினை வென்றது. பல்வேறு விருதுகளுக்கு பரிந்துரைக்கப்பட்டது. வெளியான பல வருடங்கள் பின்னரும் பெரிதும் பாராட்டப்படுகிறது. 2002 ஆம் ஆண்டில் அமெரிக்கக் காங்கிரசு நூலகம் இத்திரைப்படத்தினை ஐக்கிய அமெரிக்க கலாச்சார முக்கியத்துவம் வாய்ந்தது என அறிவித்தது. 2008 ஆம் ஆண்டில், அமெரிக்க திரைப்பட நிறுவனம் இத்திரைப்படத்தினை அறிவியல் புனைவுத் திரைப்படங்களில் ஏழாவதாக பட்டியலிட்டது. எம்பையர் மாத இதழ், இத்திரைப்படத்தினை சிறந்த படங்களில் 33 ஆவதாக பட்டியலிட்டது.

இத்திரைப்படத்தின் வெற்றி பல்வேறு திரைப்படங்கள், நூல்கள், வரைகதைகள், காணொளி விளையாட்டுகள் மற்றும் விளையாட்டு பொருட்கள் உருவாக்களுக்கு வழிவகுத்தது. இத்திரைப்படத்திற்கு தொடர்ச்சியாக ஏலியன்சு (1986), ஏலியன் 3 (1992), மற்றும் ஏலியன் ரீசர்ரெக்சன் (1997) ஆகிய திரைப்படங்கள் வெளியாகின. பிரடேட்டர் திரைத் தொடருடன் இணைந்து இரண்டு திரைப்படங்கள் வெளியாகின - ஏலியன் வெர்சஸ் பிரடேட்டர் (2004) மற்றும் ஏலியன் வெர்சஸ் பிரடேட்டர்: ரெக்குயியம் (2007).

இதன் முற்தொடர்ச்சித் தொடரில் இரு படங்கள் வெளியாகி உள்ளன - புரோமிதியசு (2012) மற்றும் ஏலியன்: கவனன்ட் (2017). இரண்டும் சுகாட்டினால் இயக்கப்பட்டது.

வெளியீடு
ஏலியன் திரைப்படம் முதியவர்கள் பார்வைக்கு மட்டும் என்று பல நாடுகளால் அறிவிக்கப்பட்டது. மே 25, 1979 அன்று ஐக்கிய அமெரிக்காவில் வெளியானது.

வருவாய்
முதல் வார முடிவில் $3,527,881 வருவாயினை ஈட்டியது. முதல் நான்கு வாரங்களில் $16.5 மில்லியன் பெற்றது. 1992 இல், பாக்சு இத்திரைப்படம் $143 மில்லியன் ஈட்டியதாக அறிவித்தது.

விமர்சங்கள்
முதலில் விமர்சனங்கள் கலந்ததாக இருந்தன. பிரபல விமர்சகர்கள் சிலர் கடுமையான விமர்சனங்களையும் கொடுத்திருந்தனர் இருபது வருடங்களுக்கு பிறகு, சிறந்த திரைப்படங்களின் பட்டியல்களில் பெரிதும் இடம் பெறுகிறது.

விருதுகள்
ஏலியன் திரைப்படம் 1979 ஆம் ஆண்டின் சிறந்த திரை வண்ணத்திற்கான அகாதமி விருதினை வென்றது. மேலும் சிறந்த தயாரிப்பிற்கான அகாதமி விருதிற்கு பரிந்துரைக்கப்பட்டது. பல்வேறு சனி விருதுகளையும் வென்றது - சிறந்த அறிவியல் புனைவுத் திரைப்படம், சிறந்த இயக்கம் மற்றும் சிறந்த துணை நடிகை. பிற சனி விருதுகளுக்கு பரிந்துரைகளைப் பெற்றது - சிறந்த நடிகை, சிறந்த ஒப்பனை, சிறந்த திரை வண்ணங்கள் மற்றும் சிறந்த திரைக்கதை. சிறந்த உடை அமைப்பு, சிறந்த தொகுப்பு, சிறந்த துணை நடிகர் ஆகிய பகுப்புகளில் பாப்தா விருதுகளை வென்றது.

குறிப்புகள்

மேற்கோள்கள்
குறிப்புகள்

புத்தகங்கள்

 
 

மேலும் படிக்க

 Anderson, Craig W. "Alien." Science Fiction Films of the Seventies. Jefferson, N.C: McFarland, 1985. Print. 217-224.
 Barker, Martin; Egan, Kate; Ralph, Sarah; Phillips, Tom (2016). Alien Audiences: Remembering and Evaluating a Classic Movie. Palgrave Macmillan. .
 Bell-Meterau, Rebecca. "Woman: The Other Alien in Alien." Women Worldwalkers: New Dimensions of Science Fiction and Fantasy. Ed. Weedman, Jane B. Lubbock, Tex: Texas Tech Press, 1985. Print. 9-24.
 Elkins, Charles, ed. "Symposium on Alien." (Jackie Byars, Jeff Gould, Peter Fitting, Judith Lowder Newton, Tony Safford, Clayton Lee). Science-Fiction Studies 22.3 (Nov. 1980): 278-304.
 Gallardo C., Ximena and C. Jason Smith (2004). Alien Woman: The Making of Lt. Ellen Ripley. Continuum. 
 Matheson, T.J. "Triumphant Technology and Minimal Man: The Technological Society, Science Fiction Films, and Ridley Scott's Alien." Extrapolation 33. 3: 215-229.
 
 Torry, Robert. "Awakening to the Other: Feminism and the Ego-Ideal in Alien." Women's Studies 23 (1994): 343-363.

வெளியிணைப்புகள்

 
 
 
 
 Alien essay by Daniel Eagan in America's Film Legacy: The Authoritative Guide to the Landmark Movies in the National Film Registry, A&C Black, 2010 , pages 755-756 

1979 திரைப்படங்கள்
அமெரிக்கத் திரைப்படங்கள்
பிரித்தானிய திரைப்படங்கள்
ஆங்கிலத் திரைப்படங்கள்
சிறந்த திரை வண்ணத்திற்கான அகாதமி விருதினை வென்ற திரைப்படங்கள்
20 ஆம் நூற்றாண்டு பாக்ஸ் திரைப்படங்கள்